Província de Groningen

Groningen (, ) és una província dels Països Baixos situada al nord-est del país, fent frontera a l'est amb Alemanya (estat de Baixa Saxònia), al sud amb Drenthe a l'est amb Frísia i al nord amb el Mar de Wadden i, després de les illes frisones, el Mar del Nord. La seva capital és la ciutat de Groningen.

Té una superfície de 2.967 km² (2,1% dels quals són aigua), on vivien 574.384 habitants el 2004. És una província amb un caràcter marcat, on es parla un dialecte baix alemany (grunnegs). S'hi va parlar frisó fins ben entrada l'edat mitjana.

Municipis 

Groningen té 20 municipis.

Història 
La presència d'un dolmen a Noordlaren que la història de l'assentament es remunta almenys a l'Edat de Pedra. El descobriment d'un dolmen a Delfzijl és una indicació que l'ocupació no només es restringia a la frontera amb Drenthe. Hom afirma que la presència d'un dolmen prova la teoria fou habitada per constructors de dics de dunes per a guanyar terra al mar.

Originàriament formà part del territori de Frísia i el 785 fou incorporat a l'Imperi Carolingi. Carlemany encarregà Sant Ludiger la cristianització del territori, La ciutat fou esmenada per primer cop el 1040 com a vila de Drenthe que formava part del bisbat d'Utrecht. Durant a l'edat mitjana el control de l'autoritat imperial a la ciutat era molt laxe, i es va incorporar les Ommelanden, on es parlava frisó però s'hi va anar imposant una varietat pròpia de baix saxó neerlandès.

Cap al 1500 Maximilià I del Sacre Imperi Romanogermànic va entregar Groningen i Frísia a Albert III de Saxònia-Meissen, qui no hi va poder exercir un poder permanent. El 1514 fou incorporada al ducat de Gueldres i el 1536 fou incorporat com una de les Disset Províncies als Països Baixos dels Habsburg. El 1594 fou incorporada definitivament a les Províncies Unides.

Administració 
La seu dels Estats Provincials es troba a Martinikerkhof a la ciutat de Groningen. Actualment hi ha un govern de coalició format per PvdA, CDA i ChristenUnie. Max van den Berg és el comissari reial, que substituí el 2007 Hans Alders.

Els resultats de les eleccions estatals i provincials de 2007, comparades amb les de 2003, han estat:
{| class="prettytable" style="float:left; margin-right:2em;"
!colspan=5| Resultats de les eleccions provincials
|-
| valign=top rowspan=2 | Partit || colspan=2 align=center | 2003 || colspan=2 align=center | 2007
|-
|  %|| Escons'' || %|| escons|-
| PvdA
| align=right | 33,7 || align=right | 20
| align=right | 26,2 || align=right | 12
|-
| CDA 
| align=right | 20,9 || align=right | 12
| align=right | 19,4 || align=right | 9
|-
| SP 
| align=right | 6,0 || align=right | 3
| align=right | 15,9 || align=right | 7
|-
| VVD 
| align=right | 13,4 || align=right | 7
| align=right | 11,7 || align=right | 5
|-
| ChristenUnie 
| align=right | 7,5 || align=right | 4
| align=right | 10,3 || align=right | 4
|-
| Groen Links 
| align=right | 8,4 || align=right | 5
| align=right | 7,6 || align=right | 3
|-
| Partij voor het Noorden 
| align=right | 4,0 || align=right | 2
| align=right | 3,6 || align=right | 1
|-
| D66 
| align=right | 4,0 || align=right | 2
| align=right | 2,6 || align=right | 1
|-
| Partit pels Animals
| align=right | n.v.t || align=right | n.v.t.
| align=right | 2,2. || align=right | 1
|-
| Nou Partit Comunista
| align=right | 0,8 || align=right | 0
| align=right | 0,5 || align=right | 0
|-
| Total
| align=right | 55,5 || align=right | 55
| align=right | 51,0 || align=right | 43
|}Executiu Provincial:'''
Després de les eleccions de 2007 l'executiu provincial és compost per PvdA, CDA i la Unió Cristiana. Des de 2009 l'executiu provincial és format per: 

 Comissari de la Reina: M.J. (Max) van den Berg - PvdA
 Adjunt: M.J. (Marc) Jager - CDA
 Adjunt: P.M. (Pim) de Bruijne - PvdA
 Adjunt: J.C. (Hans) Gerritsen - PvdA
 Adjunt: D.A. (Douwe) Hollenga - CDA
 Adjunt: W.J. (William) Moorlag - PvdA
 Adjunt: R.A.C. (Rudi) Slager - CU
 Secretari provincial: mr. H.J. (Henk Jan) Bolding

Nascuts a la província 
 Arjen Robben, futbolista
 Jurrie Koolhof, futbolista
 Abel Tasman, explorador
 Aletta Jacobs, primera metgessa dels Països Baixos

Galeria d'imatges

Enllaços externs 

 Web provincial
 Bandera
 Web de la capital
 Web alternatiu de la capital provincial (tendes i petits negocis)
 Mapa de Groningen
 Web de la Universitat
 Web de la Politècnica
 Mapa de la Província